ЈЕДНОСТАВНИ ТЕКСТУАЛНИ ЗАДАЦИ (сабирање и одузимање)

1. Драган има 17 сличица, а Ненад 18. Колико сличица имају заједно?

2. Јасна је убрала 11 цветова, а Марта 4 мање. Колико је цветова убрала Марта?

3. Бранко треба да залепи 74 сличице у албум. Залепио је до сада 39 сличица. Колико још сличица треба да залепи?

4. Аида има 100 дин. Купила је свеску за 25 дин. Колико јој је новца остало?

5. Самир има 57 година, а Дамир је 6 година старији. Колико година има Дамир?

6. Који број је за 49 већи од 35?

7. Израчунај број који је за 28 мањи од броја 62.

8. Број 98 умањи за 39.

9. Први сабирак је 23, а други је 48. Израчунај збир.

10. Израчунај збир бројева 51 и 19.

11. Умањеник је 70, умањилац је 64. Израчунај разлику.

12. За колико је бр. 56 већи од 14?

13. Умањилац је 43, а разлика 21. Одреди непознато.

14. Разлика је највећи број треће десетице, док је умањеник број 52. Одреди непознато.

15. Највећи једноцифрени број увећај за 16. Који си број добио?

16.Најмањи парни број одузми од броја 77. Које број је решење овог задатка?

17. Умањеник је збир бројева 17 и 3, а умањилац је најмањи бр. друге десетице. Израчунај разлику.

18. Умањилац је разлика бројева 51 и 46 , а умањеник је 14. Одреди разлику.

19. Софија је замислила неки број. Ако га увећамо за 3 , добићемо бр. 97. Који број је Софија замислила?

20. У аутобусу је било 35 путника.Када је на станици изашло неколико путника , у њему је остало 24 путника. Колико је путника изашло на станици ?

21. На тањиру су били колачи. Марко је појео 6 комада и сада их је на тањиру остало 13. Колико је колача било на почетку на тањиру?

22. Бака је испекла 18 палачинака. Унук је појео 3, а унука 2 комада. Колико је палачинака остало?

23. У једној корпи је било 34 јабуке,у другој 26 крушака,а у трећој 17 дуња. Колико воћа је укупно у корпама?

24. Од Прибоја до Кокиног Брода има 42 км , а од Кокиног Брода до Ужица 58 км. Колико километара има од Прибоја до Ужица?

ТЕКСТУАЛНИ ЗАДАЦИ (сабирање и одузимање)

1.